Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне
ғылым мәселелері бойынша өзгерістер мен
толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2003 жылғы 20 маусымдағы Қазақстан Республикасының Жер кодексіне:

12-баптың 33) тармақшасы мынадай редакцияда жазылсын:

«33) мемлекеттік жер пайдаланушылар - мемлекеттік республикалық және коммуналдық заңды тұлғалар, жарғылық капиталына мемлекет 100 пайыз қатысатын коммерциялық емес акционерлік қоғамдардың ұйымдық-құқықтық нысанындағы білім және ғылым саласындағы жоғары және (немесе) жоғары оқу орнынан кейінгі білім беру ұйымдары».

2. 2014 жылғы 3 шілдедегі Қазақстан Республикасының Қылмыстық кодексіне:

3-баптың 28) тармақшасы «ұлттық ғылыми кеңестердің мүшелері, Ұлттық мемлекеттік ғылыми-техникалық сараптама орталығының және ғылым Қорының қызметкерлері;» деген сөздермен толықтырылсын;

3. 2015 жылғы 23 қарашадағы Қазақстан Республикасының Еңбек кодексіне:

1) 87-баптың 1-тармағы мынадай мазмұндағы 3) тармақшамен толықтырылсын:

«3. Ғылым және технологиялық саясат туралы» Заңға сәйкес жоғары және (немесе) жоғары оқу орнынан кейінгі білім беру ұйымдарында, ғылыми ұйымдарда жұмыс істейтін жетекші ғалымдардың шығармашылық демалысы.».

4. 2017 жылғы 27 желтоқсандағы «Жер қойнауы және жер қойнауын пайдалану туралы» Қазақстан Республикасының кодексіне:

1) 129-баптың 1-тармағында:

мынадай мазмұндағы 1-1) тармақшамен толықтырылсын:

«1-1) қаржыландыру қаражатының бір бөлігі ғылым ұйымдарын технологиялық жабдықтармен материалдық-техникалық жарақтандыруға, Phd дәрежесін алу үшін кадрлар даярлауға жіберіледі;»;

2) тармақшасы мынадай мазмұндағы екінші және үшінші бөліктерімен толықтырылсын:

«Бұл ретте қаржыландыруды бөлу мемлекеттік ғылыми-техникалық сараптаманың ұлттық орталығының ескертулерін ескере отырып, конкурстық тәртіппен жүзеге асырылады.

Есеп қорытындысы бойынша жариялануға тиіс.»;

2) 178-баптың 1-тармағында:

мынадай мазмұндағы 1-1) тармақшамен толықтырылсын:

«1-1) қаржыландыру қаражатының бір бөлігі ғылым ұйымдарын технологиялық жабдықтармен материалдық-техникалық жарақтандыруға, Phd дәрежесін алу үшін кадрлар даярлауға жіберіледі;»;

2) тармақша мынадай мазмұндағы екінші және үшінші бөліктерімен толықтырылсын:

«Бұл ретте қаржыландыруды бөлу мемлекеттік ғылыми-техникалық сараптаманың ұлттық орталығының ескертулерін ескере отырып, конкурстық тәртіппен жүзеге асырылады.

Есеп қорытындысы бойынша жариялануға тиіс.».

5. 2020 жылғы 7 шілдедегі «Халық денсаулығы және денсаулық сақтау жүйесі туралы» Қазақстан Республикасының кодексіне:

1) 220-баптың 3-тармағының 2) тармақшасы мынадай редакцияда жазылсын:

«2) дәрігерлерді даярлау кезінде – жоғары және (немесе) жоғары оқу орнынан кейінгі білім беру ұйымында үздіксіз интеграцияланған және жоғары оқу орнынан кейінгі медициналық білім беру бағдарламаларын (резидентура, докторантура), оның ішінде денсаулық сақтау саласындағы ұлттық орталықтармен бірлесіп іске асыру;»;

2) 221-бапта:

2-тармақтың екінші бөлігі мынадай редакцияда жазылсын:

«Жоғары және (немесе) жоғары оқу орнынан кейінгі білім беру ұйымдары мемлекеттік жалпыға міндетті стандарттардың талаптарына сәйкес, сондай-ақ денсаулық сақтау саласындағы кәсіптік стандарттарда белгіленген біліктілік деңгейіне қойылатын талаптарды ескере отырып, білім беру бағдарламаларын дербес немесе денсаулық сақтау саласындағы ұлттық орталықтармен бірлесіп әзірлейді.»;

5-тармақ мынадай редакцияда жазылсын:

«5. Жоғары оқу орнынан кейінгі медициналық және фармацевтикалық білім беру резидентураны, магистратураны және докторантураны қамтиды.

Жоғары және (немесе) жоғары оқу орнынан кейінгі білім беру ұйымдары ғылыми-педагогикалық және бейіндік бағыттар бойынша магистратура мен докторантураның білім беру бағдарламаларын іске асырады.

Докторантура және постдокторантура бағдарламалары бейіндік бағыт бойынша ғылыми зерттеуді орындау бөлігінде:

денсаулық сақтау саласындағы ұлттық орталықтармен бірлесіп жоғары және (немесе) жоғары оқу орнынан кейінгі білім беру ұйымдарымен;

денсаулық сақтау саласындағы ұлттық орталықтармен іске асырылады.

«Магистр» дәрежесі бар адамдардың клиникалық емес бейіндегі докторантураға түсуге құқығы бар.

Резидентурада оқуды аяқтаған адамдардың клиникалық бейіндегі докторантураға түсуге құқығы бар.

Жоғары және (немесе) жоғары оқу орнынан кейінгі медициналық білім беру ұйымдарында, оның ішінде денсаулық сақтау саласындағы ұлттық орталықтармен бірлесіп клиникалық бейіндегі резидентура және докторантура бағдарламаларын қамтитын үздіксіз жоғары оқу орнынан кейінгі медициналық білім беру бағдарламалары іске асырылуы мүмкін.».

6. 2007 жылғы 27 шілдедегі «Білім туралы» Қазақстан Республикасының Заңына:

36-баптың 2-тармағы «және докторантурасында,» деген сөздерден кейін «денсаулық сақтау саласындағы ұлттық орталықтарда,» деген сөздермен толықтырылсын.

 7. «Арнайы экономикалық және индустриялық аймақтар туралы» 2019 жылғы 3 сәуірдегі Қазақстан Республикасының Заңына:

9-баптың 1-тармағында «инвестициялар тарту» деген сөздерден кейін «ғылым саласындағы инновациялық жобаларды іске асыру» деген сөздермен толықтырылсын.

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**